ইথিন
ইথিন বা ইথিলিন একটি অ্যালিফ্যাটিক হাইড্রোকার্বন। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ইথিন সাধারণভাবে অ্যালকিন শ্রেণীর বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ। CH2= CH2 + Cl2 = CH2Cl-CH2Cl এটি একটি মুক্ত শিকল অ্যালকিন। ইথিনের পলিমার বিক্রিয়ার মাধ্যমেই আমাদের নিত্য প্রয়োজনীয় দ্রব্য "পলিথিন" প্রস্তুত করা হয়।